Document ID: 31975R0184

31975R0184
L 020/23
JURNALUL OFÍCIAL AL UNIUNII EUROPENE
REGULAMENTUL (CEE) NR. 184/75 AL COMISIEI
din 24 ianuarie 1975
de modificare a Regulamentului (CEE) nr. 315/68 privind aspectul bulbilor de narcisă
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 234/68 al Consiliului din 27 februarie 1968 de instituire a unei organizații comune a piețelor din sectorul plantelor vii și al produselor de floricultură (1), în special articolul 4,
întrucât capitolul V „Prezentare” din anexa la Regulamentul (CEE) nr. 315/68 al Consiliului din 12 martie 1968 de stabilire a normelor de calitate pentru bulbii, cepele și tuberculii de flori (2), modificat ultima dată de Regulamentul (CEE) nr. 1793/73 (3), prevede în al doilea paragraf că orice ambalaj simplu poate să conțină numai produse din aceeași specie și din una sau mai multe varietăți, sub rezerva respectării regulilor de calibrare;
întrucât această dispoziție nu permite celor care vând produsele în cauză să se conformeze în totalitate noilor cerințe ale unor cumpărători care doresc să primească ambalaje simple conținând mai multe specii din genul narcissus;
întrucât, pentru speciile de narcise, altele decât „tazetta”, nu s-a fixat un calibru minim; întrucât, în consecință, în cazul speciilor în cauză se pot accepta amestecuri de bulbi;
întrucât trebuie să se modifice dispozițiile privind prezentarea și marcarea acestor bulbi;
întrucât măsurile prevăzute în prezentul regulament sunt conforme cu avizul Comitetului de gestionare a plantelor vii și a produselor de floricultură,
ADOPTĂ PREZENTUL REGULAMENT:
Articolul 1
(1) Capitolul V paragraful al doilea din anexa la Regulamentul (CEE) nr. 315/68 se completează după cum urmează:
„Cu toate acestea, în ceea ce privește bulbii de narcisă, un ambalaj simplu poate să conțină produse din mai multe specii, cu excepția narciselor tazetta, cu condiția ca acest amestec să conțină cel puțin zece și cel mult cincizeci de bulbi care aparțin de minimum trei specii. Numărul de bulbi din fiecare specie conținută în ambalaj trebuie să fie relativ egal.”
(2) Capitolul VI partea A punctul I litera (b) a doua liniuță din anexa la Regulamentul (CEE) nr. 315/68 se completează după cum urmează:
„sau pentru narcise, dacă este cazul, mențiunea «amestec».”
Articolul 2
Prezentul regulamentul intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 ianuarie 1975.

Labels: 7
6